Diari Oficial de la Generalitat Valenciana


Sumari del DOGV 8201, del 29-12-2017 (2017/12703)

RESOLUCIÓ de 22 de desembre 2017, de la Conselleria de Justícia, Administració Pública, Reformes Democràtiques i Llibertats Públiques, per la qual s'eleva a definitiva la llista provisional de persones admeses i excloses en les proves selectives d'accés al cos superior de gestió d'administració general, A2-01-01, sector administració general, torn d'accés lliure i torn de persones amb diversitat funcional, convocatòria 24/15, corresponent a l'oferta d'ocupació pública de 2015 per al personal de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8201

Data del DOGV
:   29-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/12188


Data del document
:   22-12-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 22 de desembre 2017, de la Conselleria de Justícia, Administració Pública, Reformes Democràtiques i Llibertats Públiques, per la qual s'eleva a definitiva la llista provisional de persones admeses i excloses en les proves selectives d'accés al cos superior de gestió d'administració general, A2-01-01, sector administració general, torn d'accés lliure i torn de persones amb diversitat funcional, convocatòria 24/15, corresponent a l'oferta d'ocupació pública de 2015 per al personal de l'Administració de la Generalitat. [2017/12298]  
  
Amb data 29 juny de 2017 (DOGV 8073) es va publicar la Resolució de 15 de junio de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es publica la llista provisional de persones admeses i excloses a les proves selectives d'accés al cos superior de gestió d'administració general, A2-01-01, sector administració general, torn d'accés lliure i torn de persones amb diversitat funcional, convocatòria 24/15.  
L'article 10.2 del Decret 33/1999, de 9 de març, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de funció pública valenciana, vigent a l'iniciar-se el procés selectiu, i la base 7.5 i 7.6 de l'Ordre 3/2017, de 3 de gener, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos superior de gestió d'administració general, A2-01-01, sector administració general, torn d'accés lliure i torn de persones amb diversitat funcional, convocatòria 24/15, corresponent a l'oferta d'ocupació pública de 2015 per al personal de l'Administració de la Generalitat, disposen que transcorregut el termini de reclamacions i esmenes i vistes aquestes, l'autoritat o òrgan convocant dictarà una resolució que elevarà a definitiva la llista de persones admeses i excloses a la realització de les proves i s'establirà la data, lloc i hora de començament del primer exercici.  
  
De conformitat amb el que s'exposa i i vista la proposta de la direcció general de funció pública, resolc:  
  
Primer  
Elevar a definitiva la llista provisional de persones admeses i excloses a les proves selectives d'accés al cos superior de gestió d'administració general, A2-01-01, sector administració general, convocatòria 24/15, torn d'accés lliure i torn de persones amb diversitat funcional, vistes les reclamacions i esmenats els defectes. L'esmentada llista queda com segueix:  
Annex I. Persones admeses a les proves selectives  
Annex II. Persones excloses a les proves selectives  
Annex III. Persones exemptes de la realització del primer exercici  
Annex IV. Persones convocades a la realització del primer exercici  
  
Segon  
Convocar a les persones (Alacant, Castelló i València), a la realització del primer exercici que tindrà lloc el pròxim dia 3 de març de 2018, a les 10.00 hores en: Universitat de València. Aulari Nord. Avinguda Tarongers, s/n. València.  
  
Tercer  
L'ordre de crida de les persones aspirants començarà amb la lletra «M» d'acord amb el resultat del sorteig celebrat el dia 7 de març de 2016 (DOGV 7740, 14.03.2016).  
  
Quart  
Les persones admeses hauran d'acreditar la seua personalitat per mitjà de la presentació del DNI, del passaport o del permís de conduir en el moment de ser crides a les aules on es realitze l'exercici corresponent a la present convocatòria sense que per a aquest efecte siguen vàlides les fotocòpies compulsades dels dits documents. Així mateix, hauran de portar l'exemplar per a la persona interessada de la sol·licitud d'admissió a les proves.  
D'acord amb el que disposa la base 9.2 de la convocatòria 24/15, les persones convocades quedaran decaigudes en el seu dret quan es personen en els llocs de celebració quan ja s'hagen iniciat les proves o per la inassistència a aquestes encara que es dega a causes justificades.  
  
  
Cinqué  
Contra la present resolució, que posa fi a la via administrativa, es pot interposar un recurs contenciós administratiu davant del Jutjat Contenciós Administratiu de València en el termini de dos mesos comptadors des de l'endemà de la publicació, de conformitat amb el que estableixen els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, i segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar, potestativament, un recurs de reposició davant del mateix òrgan que va dictar l'acte objecte de recurs en el termini d'un mes comptador des de l'endemà de la publicació. Tot això, sense perjuí que es puga exercir, si escau, qualsevol altre que es considere procedent.  
  
València, 22 de desembre de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.